Source: https://www.slov-lex.sk/pravne-predpisy/SK/ZZ/1993/325/20040101.html
Timestamp: 2020-08-11 03:39:28+00:00

Document:
325/1993 Z.z. - Zákon Národnej rady Slovenskej repu... - SLOV-LEX
325/1993 Z.z./
Celkové príjmy štátneho rozpočtu Slovenskej republiky na rok 1994 (ďalej len „štátny rozpočet“) sa určujú sumou 134 680 000 000 Sk, celkové výdavky štátneho rozpočtu sa určujú sumou 149 330 000 000 Sk.
Schodok štátneho rozpočtu sa určuje sumou 14 650 000 000 Sk.
Celkový prehľad príjmov a výdavkov štátneho rozpočtu je uvedený v prílohe č. 1, ktorá je súčasťou tohto zákona.
Rozdelenie rozpočtových výdavkov do jednotlivých kapitol štátneho rozpočtu je uvedené v prílohe č. 2, ktorá je súčasťou tohto zákona.
Zo štátneho rozpočtu sa poskytujú dotácie do rozpočtov obcí v celkovej sume 1 035 000 000 Sk, a to
v sume 220 000 000 Sk na finančné zabezpečenie samosprávnych funkcií obcí s počtom obyvateľov do 5 000 podľa počtu obyvateľov s trvalým pobytom na území obce podľa stavu k 31. decembru 1992; spôsob určenia výšky dotácií určí Ministerstvo financií Slovenskej republiky (ďalej len „ministerstvo“),
v sume 815 000 000 Sk pre mestskú hromadnú dopravu; rozdelenie je uvedené v prílohe č. 3, ktorá je súčasťou tohto zákona.
Rezervy štátneho rozpočtu a účelové prostriedky jednotlivých rozpočtových kapitol sa rozpočtujú v celkovej sume 15 311 489 000 Sk. Rozdelenie je uvedené v prílohe č. 4, ktorá je súčasťou tohto zákona.
Vláda Slovenskej republiky (ďalej len „vláda“) alebo na základe jej splnomocnenia minister financií Slovenskej republiky môže v priebehu roka upraviť záväzné limity a úlohy štátneho rozpočtu uvedené v prílohe č. 2.
Opatreniami podľa odseku 1 môžu byť prekročené celkové výdavky štátneho rozpočtu uvedené v § 1 ods. 1 najviac o 10 %, pričom sa nesmie zväčšiť schodok štátneho rozpočtu podľa § 1 ods. 2.
Výnos dane z príjmov fyzických osôb zo závislej činnosti a funkčných požitkov1) je vo výške 70,08 % príjmom štátneho rozpočtu a vo výške 29,92 % príjmom rozpočtov obcí.
Časť výnosu dane, ktorá je príjmom rozpočtov obcí podľa odseku 1, sa rozdelí obciam pomerne podľa počtu obyvateľov s trvalým pobytom na území obce podľa stavu k 31. decembru 1992.
Výnos dane z príjmov právnických osôb1) je vo výške 94,13 % príjmom štátneho rozpočtu a vo výške 5,87 % príjmom rozpočtov obcí.
Časť výnosu dane, ktorá je príjmom rozpočtov obcí podľa odseku 3, sa rozdelí obciam pomerne podľa počtu obyvateľov s trvalým pobytom na území obce podľa stavu k 31. decembru 1992 vynásobeného koeficientom pre príslušnú veľkostnú skupinu obcí, ktorý sa ustanovuje takto:
Výnos cestnej dane vyberanej územnými finančnými orgánmi je vo výške 70 % príjmom Štátneho fondu cestného hospodárstva a vo výške 30 % príjmom rozpočtov obcí.
Časť výnosu cestnej dane, ktorú vyberie príslušný územný finančný orgán a je príjmom rozpočtov obcí podľa odseku 5, sa rozdelí obciam v rámci územného obvodu daňového úradu pomerne podľa počtu obyvateľov s trvalým pobytom na území obce podľa stavu k 31. decembru 1992.
Ministerstvo alebo ním poverené územné finančné orgány poukážu obciam časť výnosov daní, ktoré sú príjmom podľa odsekov 2, 3 a 6. Úhrada sa vykoná spôsobom skutočného mesačného výnosu daní.
Obec použije finančné prostriedky poukázané podľa odseku 6 na výstavbu, opravu a údržbu miestnych komunikácií a ostatné výdavky s tým súvisiace.
Výnos dane z nehnuteľností2) je príjmom rozpočtu obce, ktorá vykonáva správu tejto dane.
Výnos penále vyrubeného územnými finančnými orgánmi3) podľa osobitných predpisov4) je vo výške 50 % príjmom rozpočtov obcí za podmienky, že orgány obecnej samosprávy porušenie daňových povinností písomne oznámili územným finančným orgánom.3)
Na finančné krytie výdavkov spojených s dokončovaním rozostavanej komplexnej bytovej výstavby sa v roku 1994 použijú prostriedky Fondu národného majetku Slovenskej republiky (ďalej len „fond") v sume 500 000 000 Sk.
Na finančné krytie výdavkov spojených s konverziou zbrojnej výroby sa v roku 1994 použijú prostriedky fondu v sume 245 500 000 Sk.
Na finančné krytie výdavkov spojených s rozvojovými programami Slovenskej republiky v súlade s rozhodnutím vlády sa použijú prostriedky fondu v sume 3 500 000 000 Sk.
Finančné prostriedky podľa odsekov 1 až 3 sa použijú na základe rozhodnutia vlády prostredníctvom osobitného účtu fondu otvoreného v Národnej banke Slovenska.
Štát platí v roku 1994 poistné6) na
zdravotné poistenie vo výške 13,7 % z 10 % minimálnej mzdy,7)
nemocenské poistenie vo výške 5,8 % z 10 % minimálnej mzdy,7)
dôchodkové poistenie vo výške 26,5 % z 90 % minimálnej mzdy.7)
Poistné podľa osobitného predpisu8) sa v roku 1994 platí vo výške 10,0 % na zdravotné poistenie, 4,4 % na nemocenské poistenie a 20,6 % na dôchodkové poistenie z úhrnu vymeriavacích základov zamestnancov organizácie odmeňovaných v rámci hlavnej činnosti organizácie.
Príspevok podľa osobitného predpisu9) sa v roku 1994 poskytuje vo výške 3,0 % z úhrnu vymeriavacích základov zamestnancov organizácie odmeňovaných v rámci hlavnej činnosti organizácie.
Štát poskytuje v roku 1994 príspevok do Fondu dôchodkového poistenia podľa osobitného predpisu10) v celkovej sume 2 247 000 000 Sk, z toho
944 000 000 Sk na zvýšenie dôchodkov z titulu jediného zdroja príjmu, za odboj a rehabilitácie a pre bezvládnosť,
1 303 000 000 Sk na zvýšenie dôchodkov, ktoré sa vykonáva v súvislosti s rastom životných nákladov.
Štátny podnik Slovenský plynárenský priemysel odvedie za rok 1994 do štátneho rozpočtu osobitný odvod zo zisku po zdanení v sume 1 197 000 000 Sk.
Na úhradu osobitného odvodu podľa odseku 1 odvedie štátny podnik Slovenský plynárenský priemysel na osobitný príjmový účet štátneho rozpočtu preddavok vo výške 100 % do 30. septembra 1994; zúčtovanie odvodu so štátnym rozpočtom vykoná v termíne určenom na zúčtovanie vzťahov so štátnym rozpočtom za rok 1994.
Ak na osobitný odvod podľa odseku 1 nepostačujú prostriedky nerozdeleného zisku, zníži štátny podnik Slovenský plynárenský priemysel prídely do fondov podľa osobitných predpisov;10a) minimálna tvorba a minimálny zostatok rezervného fondu podľa osobitných predpisov10a) zostávajú nedotknuté.
Podnikateľské subjekty sú povinné v druhom polroku 1994 udržiavať prírastok priemernej nominálnej mzdy v primeranom vzťahu ku kvalitatívnym ukazovateľom, ktoré sa určia nariadením vlády.
Podnikateľskými subjektmi podľa odseku 1 sa na účely usmerňovania mzdovej náročnosti produkcie rozumejú právnické osoby, v ktorých podiel vkladu Slovenskej republiky, obcí, Fondu národného majetku Slovenskej republiky, investičných privatizačných fondov, investičných spoločností a individuálnych akcionárov z kupónovej privatizácie12) na základnom imaní13) alebo kmeňovom majetku14) presiahne 50 %, a podiel zahraničných účastníkov na základnom imaní nepresiahne 30 %.
Za porušenie povinnosti podľa odseku 1 je podnikateľský subjekt povinný odviesť do štátneho rozpočtu regulačný odvod.
Kontrolu správnosti výpočtu regulačného odvodu vykoná príslušný orgán vykonávajúci správu daní,14a) v ktorého obvode pôsobnosti má podnikateľský subjekt sídlo.
Ministerstvo práce, sociálnych vecí a rodiny Slovenskej republiky so súhlasom ministerstva môže urobiť opatrenia na zamedzenie tvrdostí a prípadne poskytnúť úľavy pri vysporiadaní regulačného odvodu.
Podrobnosti o usmerňovaní mzdovej náročnosti produkcie, kvalitatívne ukazovatele a výšku regulačného odvodu upraví vláda nariadením.
Poistné na zdravotné poistenie, nemocenské poistenie a dôchodkové poistenie a príspevok do Fondu zamestnanosti Slovenskej republiky15) za mesiac december 1993, ktoré sú splatné v januári 1994, sú príjmom štátneho rozpočtu.
Doplatky poistného na zdravotné poistenie, nemocenské poistenie a dôchodkové poistenie a príspevok do Fondu zamestnanosti Slovenskej republiky, ak sa za rok 1993 nezaplatili vôbec alebo sa zaplatili v nesprávnej výške, sú príjmom štátneho rozpočtu.
Poistné platené v roku 1993 na osobitné účty ministerstiev, do pôsobnosti ktorých patrí riadenie ozbrojených bezpečnostných zborov podľa osobitného predpisu,16) sa prevedie na osobitný účet štátneho rozpočtu do konca februára 1994.
Poisťovne zriadené podľa osobitného predpisu17) prevedú na osobitný účet štátneho rozpočtu podľa odseku 3 rozdiel poistného plateného podľa zákona o zriadení Národnej poisťovne a o financovaní zdravotného, nemocenského a dôchodkového poistenia15) a poistného plateného na účel poistenia upraveného osobitným predpisom;17) poistné platené na účel poistenia upraveného osobitným predpisom17) odvedú na osobitný účet štátneho rozpočtu do 30. júna 1994.
Príspevok na osobné potreby pracovníka za rok 1993 sa poskytne podľa doterajších predpisov.
Na určenie výšky podielu Štátneho fondu cestného hospodárstva na výnose spotrebnej dane z uhľovodíkových palív a mazív sa v roku 1994 nepoužije § 3 písm. a) zákona Národnej rady Slovenskej republiky č. 153/1993 Z. z. o Štátnom fonde cestného hospodárstva.
Práva a povinnosti zo zmluvného poistenia zodpovednosti organizácie za škodu vzniknutého pred účinnosťou osobitného predpisu19) na účely zákonného poistenia zodpovednosti organizácie za škodu podľa osobitného predpisu20) preberá poisťovňa podľa osobitného predpisu.21)
Rozpočtové organizácie a príspevkové organizácie použijú zostatok prostriedkov na účte fondu odmien nevyčerpaný podľa osobitného predpisu23) až do jeho vyčerpania na odmeňovanie pracovníkov; tieto výdavky sa nezahŕňajú do limitu mzdových prostriedkov určeného na príslušný rozpočtový rok.
Rozpočtové organizácie použijú zostatok prostriedkov na účte rezervného fondu nevyčerpaný podľa osobitného predpisu24) až do jeho vyčerpania na obstaranie hmotného investičného majetku alebo jeho technického zhodnotenia, finančné zabezpečenie neinvestičných výdavkov nezabezpečených rozpočtom a na údržbu a opravy hmotného majetku.
V § 17 ods. 1 sa za slovo „zamestnávateľ“ vkladajú slová „s výnimkou uvedenou v odseku 5“.
V § 17 ods. 1, 2, 3 a 4 sa na konci pripája táto veta: „Príspevok sa zaokrúhľuje na celé koruny smerom nahor“.
Ak je zamestnávateľom štátna rozpočtová alebo štátna príspevková organizácia, poskytuje sa príspevok za činnosti v rámci hlavnej činnosti organizácie z kapitoly Všeobecná pokladničná správa vo výške určenej zákonom o štátnom rozpočte na príslušný rok; zo svojej podnikateľskej činnosti platí organizácia príspevok podľa odseku 1. Príspevok sa zaokrúhľuje na celé koruny smerom nahor.
§ 15 zákona Národnej rady Slovenskej republiky č. 309/1993 Z. z. o spotrebnej dani z vína.
§ 21 ods. 7 zákona Národnej rady Slovenskej republiky č. 7/1993 Z. z. o zriadení Národnej poisťovne a o financovaní zdravotného poistenia, nemocenského poistenia a dôchodkového poistenia v znení neskorších predpisov.
§ 21 ods. 8 zákona Národnej rady Slovenskej republiky č. 7/1993 Z. z. v znení neskorších predpisov.
§ 17 ods. 5 zákona Národnej rady Slovenskej republiky č. 10/1993 Z. z. o Fonde zamestnanosti Slovenskej republiky a o zmene a doplnení niektorých ďalších zákonov v znení neskorších predpisov.
§ 19 zákona Národnej rady Slovenskej republiky č. 7/1993 Z.z, v znení neskorších predpisov.
Napr. § 58 Obchodného zákonníka.
Zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Vyhláška Ministerstva financií Slovenskej republiky č. 640/1992 Zb., ktorou sa ustanovujú sídla a odvody pôsobnosti územných finančných orgánov v znení vyhlášky Ministerstva financií Slovenskej republiky č. 69/1994 Z. z.
Zákon Národnej rady Slovenskej republiky č. 7/1993 Z. z. v znení neskorších predpisov.
§ 49 ods. 2 zákona Národnej rady Slovenskej republiky č. 7/1993 Z. z. v znení neskorších predpisov.
Napr. zákon Národnej rady Slovenskej republiky č. 276/1993 Z. z. o Poisťovni Ministerstva vnútra Slovenskej republiky a o financovaní zdravotného poistenia.
§ 63 zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.
Zákon Národnej rady Slovenskej republiky č. 275/1993 Z. z., ktorým sa mení Zákonník práce a zákon č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch v znení neskorších predpisov.
§ 205d Zákonníka práce.
Čl. III ods. 1 zákona Národnej rady Slovenskej republiky č. 275/1993 Z. z.
§ 17 zákona Národnej rady Slovenskej republiky č. 14/1993 Z. z. o štátnom rozpočte Slovenskej republiky na rok 1993 a o zmene zákonov v oblasti sociálneho zabezpečenia a niektorých ďalších zákonov v znení zákona Národnej rady Slovenskej republiky č. 159/1993 Z. z.
§ 37 ods. 2 a 3 vyhlášky Ministerstva financií Slovenskej republiky č. 638/1992 Zb.o hospodárení s prostriedkami štátneho rozpočtu Slovenskej republiky a o hospodárení rozpočtových a príspevkových organizácií.
§ 37 ods. 2 vyhlášky Ministerstva financií Slovenskej republiky č. 638/1992 Zb.
PRVÁ ČASŤ ŠTÁTNY ROZPOČET SLOVENSKEJ REPUBLIKY NA ROK 1994
DRUHÁ ČASŤ PRÍSPEVOK NA OSOBNÉ POTREBY PRACOVNÍKA
TRETIA ČASŤ USMERŇOVANIE MZDOVEJ NÁROČNOSTI PRODUKCIE V PODNIKATEĽSKÝCH SUBJEKTOCH V ROKU 1994
ŠTVRTÁ ČASŤ PRECHODNÉ A SPLNOMOCŇOVACIE USTANOVENIA
165/1994 Z. z. Nariadenie vlády Slovenskej republiky o podrobnostiach o usmerňovaní mzdovej náročnosti produkcie v podnikateľských subjektoch v roku 1994
72/1998 Z. z. Oznámenie Ministerstva hospodárstva Slovenskej republiky o vydaní výnosu o poskytovaní dotácií zo štátneho rozpočtu v odvetviach baníctva
382/1998 Z. z. Oznámenie Ministerstva hospodárstva Slovenskej republiky o vydaní výnosu, ktorým sa mení a dopĺňa výnos Ministerstva hospodárstva Slovenskej republiky z 28. júla 1997 č. 4/1997 o poskytovaní dotácií zo štátneho rozpočtu v odvetviach baníctva
7/1993 Z. z. Zákon Národnej rady Slovenskej republiky o zriadení Národnej poisťovne a o financovaní zdravotného poistenia, nemocenského poistenia a dôchodkového poistenia
65/1994 Z. z. Zákon Národnej rady Slovenskej republiky, ktorým sa mení zákon Národnej rady Slovenskej republiky č. 325/1993 Z. z. o štátnom rozpočte Slovenskej republiky na rok 1994 a o zmenách niektorých ďalších zákonov
364/1994 Z. z. Zákon Národnej rady Slovenskej republiky, ktorým sa mení zákon Národnej rady Slovenskej republiky č. 325/1993 Z. z. o štátnom rozpočte Slovenskej republiky na rok 1994 a o zmenách niektorých ďalších zákonov v znení neskorších predpisov
Číslo: 325/1993 Z. z.
Názov: Zákon Národnej rady Slovenskej republiky o štátnom rozpočte Slovenskej republiky na rok 1994 a o zmenách niektorých ďalších zákonov
Dátum schválenia: 22.12.1993
Nachádza sa v čiastke: 79/1993
2. 01.01.1994 - 31.03.1994
3. 01.04.1994 - 19.07.1994 65/1994 Z. z.
4. 20.07.1994 - 29.12.1994 172/1994 Z. z.
5. 30.12.1994 - 31.12.1994 364/1994 Z. z.
6. 01.01.1995 - 31.03.1995 274/1994 Z. z., 374/1994 Z. z., 273/1994 Z. z.
8. 01.01.1996 - 30.06.1996 303/1995 Z. z., 289/1995 Z. z.
9. 01.07.1996 - 31.12.1996 180/1996 Z. z.
10. 01.01.1997 - 03.10.2000 387/1996 Z. z.
11. 04.10.2000 - 31.12.2003 308/2000 Z. z.
12. 01.01.2004 - 442/2003 Z. z.

References: § 1
 § 1
 § 3
 § 17
 § 17

§ 15

§ 21

§ 21

§ 17

§ 19
 § 58

§ 49

§ 63

§ 205

§ 17

§ 37

§ 37